MFC ขายกองใหม่ 1ปีเป้ากำไรหุ้น13%
&nbsp;
19 ส.ค. 2554

โพสต์ทูเดย์ — MFC ส่งกองทุนทาร์เก็ตฟันด์ซื้อหุ้นไทย ตั้งเป้ากำไร 13% ใน 1 ปี 
นายศุภกร สุนทรกิจ รองกรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี (MFC) เปิดเผยว่า หลังจากบริษัทประสบผลสำเร็จจากกองทุนทาร์เก็ตฟันด์ที่ถึงเป้าหมายผลตอบแทน 10% ถึง 2 กองทุนแล้ว บริษัทจึงเปิดกองทุนเอ็มเอฟซี สปอท 10 ซีรีส์ 4 (SPOT 10S4) เริ่มขายวันนี้ถึงวันที่ 2 ส.ค. มูลค่า 1,000 ล้านบาท 
กองทุนตั้งเป้าหมายมูลค่าหน่วยลงทุนไม่ต่ำกว่า 11.30 บาทต่อหน่วย หรือ 13% ภายใน 1 ปี หากไม่เป็นไปตามคาด ผู้ถือหน่วยลงทุนมีสิทธิเลือกที่จะลงทุนต่อ ซื้อเพิ่มหรือขายคืนได้ทุกวันทำการ และจะเลิกกองทุนเมื่อมูลค่าหน่วยลงทุนไม่ต่ำกว่า 11.10 บาทต่อหน่วย โดยผลตอบแทนที่คืนให้ไม่ต่ำกว่า 11 บาทต่อหน่วยหรือ 10% 
“เอ็มเอฟซีคาดเป้าหมายดัชนีหุ้นปลายปีนี้จะขึ้นถึง 887 จุด จากเดิมคาดไว้ 825 จุด หลังกำไรของบริษัทจดทะเบียนหลายกลุ่มออกมาดีกว่าคาด โดยเฉพาะพลังงานและธนาคารที่มีกำไรดี ทำสถิติใหม่ติดต่อกันหลายไตรมาสแล้ว” นายศุภกร กล่าว
บลจ.วรรณ เปิดขายกองทุนวรรณ ไฟแนนเชียล อินสตรูเมนท์ 6M/1 วันที่ 27 ก.ค.3 ส.ค.นี้ ลงทุนพันธบัตรเกาหลี 75% ตั๋วแลกเงินหรือพันธบัตรไทย 20%